Maria Teresia
Lapset

arkkiherttuatar Maria Elisabet Amalia Antonia Josefina Gabriela Johanna Agata (5. helmikuuta 1737 – 7. kesäkuuta 1740), kuoli 3-vuotiaana.
arkkiherttuatar Maria Anna (6. lokakuuta 1738 – 19. marraskuuta 1789), jäi naimattomaksi huonon terveytensä, isorokosta vuonna 1767 saatujen arpien ja kyttyräselkäisyytensä vuoksi, Theresianische Adelige Damenstift -järjestön herttuatar-abbedissa 1766, kuoli ilman jälkeläisiä.
arkkiherttuatar Maria Karolina Ernestina Antonia Johanna Josefina (12. tammikuuta 1740 – 25. tammikuuta 1741), kuoli 1-vuotiaana todennäköisesti isorokkoon.
keisari Joosef II (13. maaliskuuta 1741 – 20. helmikuuta 1790), puoliso 1) Parman prinsessa Isabella Maria Bourbon-Parma (1741–1763), puoliso 2) Baijerin prinsessa, pikkuserkku Marie Josefina (1739–1767), ensimmäisestä avioliitosta kaksi tytärtä, jotka kuolivat lapsina.
arkkiherttuatar Maria Kristina (13. toukokuuta 1742 – 24. kesäkuuta 1798), avioitui pikkuserkkunsa Saksin prinssi, Teschenin herttua Albertin kanssa (1738–1822) kanssa, heillä oli yksi kuolleena syntynyt tytär, Kristina Saksi-Tecshenin prinsessa, Itävallan Alankomaitten hallitsija.
arkkiherttuatar Maria Elisabet nuorempi (13. elokuuta 1743 – 22. syyskuuta 1808), sairasti 24-vuotiaana (kolme päivää ennen suunniteltuja häitään Ludvig XV:n kanssa) vuonna 1767 isorokon, joka arpeutti hänen kasvonsa; Adeliges Damenstift Innsbruck naisluostarin abbedissa 1765, jonne muutti veljensä Joosef II:n tahdosta 1781, kuoli naimattomana ilman jälkeläisiä.
arkkiherttua Kaarle Joosef Emanuel Johann Nepomuk Anton Prokop (1. helmikuuta 1745 – 18. tammikuuta 1761), kuoli isorokkoon 14-vuotiaana, ei jälkeläisiä.
arkkiherttuatar Maria Amalia (26. helmikuuta 1746 – 18. kesäkuuta 1806), avioitui Parman herttua Ferdinand I:n (1751–1802) kanssa, heille syntyi yhdeksän lasta.
keisari Leopold II (5. toukokuuta 1747 – 1. maaliskuuta 1792), avioitui Espanjan infanta Maria Luisan (1745–1792) kanssa. Toscanan suurherttua vuodesta 1765, luopui kruunusta 1790; Pyhän saksalais-roomalaisen keisarikunnan keisari vuodesta 1790, Itävallan arkkiherttua, Unkarin kuningas ja Böömin kuningas vuodesta 1790.
arkkiherttuatar Maria Karolina (17. syyskuuta 1748), kuoli syntyessään.
arkkiherttuatar Maria Johanna Gabriela Josefina Antonia (4. helmikuuta 1750 – 23. joulukuuta 1762), kuoli isorokkoon 12-vuotiaana.
arkkiherttuatar Maria Josefina Gabriela Johanna Antonia Anna (19. maaliskuuta 1751 – 15. lokakuuta 1767), kuoli isorokkoon 16-vuotiaana häitään edeltävänä päivänä, hän oli ollut tulevan avioliittonsa Ferdinand IV:n kanssa suhteen erittäin onneton.
arkkiherttuatar Maria Karoliina nuorempi (13. elokuuta 1752 – 7. syyskuuta 1814), avioitui 1768, vanhemman sisarensa kuoltua, Napolin ja Sisilian kuninkaan Ferdinand IV:n (1751–1825) kanssa, heillä oli 18 lasta.
arkkiherttua Ferdinand Karl (1. kesäkuuta 1754 – 24. joulukuuta 1806), avioitui 1771 Maria Beatrice d'Esten (1750–1829), Massan herttuattaren, Breisgaun ja Modenan perillisen kanssa (Itävalta-Este). Modenan herttua, Breisgaun herttua vuodesta 1803. Heille syntyi 10 lasta, joista vanhin tytär Maria Teresa (1773–1832) avioitui Sardinian kuningas Viktor Emanuel I:n kanssa.
arkkiherttuatar Maria Antonia (2. marraskuuta 1755 – 16. lokakuuta 1793), avioitui Ranskan ja Navarran kuninkaan Ludvig XVI:n (1754–1793) kanssa ja hänestä tuli Marie Antoinette, Ranskan ja Navarran kuningatar. Heillä oli kolme lasta, mutta ei lastenlapsia. Teloitettiin giljotiinissa.
arkkiherttua Maksimilian Frans (8. joulukuuta 1756 –  27. heinäkuuta 1801), Kölnin ruhtinas-arkkipiispa 1784.